***Приложение 10***

**АДМИНИСТРАТИВЕН ДОГОВОР**

**за предоставяне на безвъзмездна финансова помощ**

**по**

**ПРОГРАМА „Научни изследвания, иновации и дигитализация за интелигентна трансформация ” 2021-2027 г.**

**Процедура чрез директно предоставяне на средства**

**BG16RFPR002-1.018 Подкрепа за български иновационни предприятия с проекти, получили „Печат за високи постижения“**

**Настоящият договор се сключва на основание чл. 37, ал. 3 от Закона за управление на средствата от Eвропейските фондове при споделено управление** (ЗУСЕФСУ) и Решение № 712 на Министерския съвет от 2020 г. за определяне на структурите, отговорни за управлението, контрола, отчетността, координацията и одита на програмите, съфинансирани от Европейския фонд за регионално развитие, Европейския социален фонд, Кохезионния фонд, Eвропейския фонд за морско дело, рибарство и аквакултури, Фонда за справедлив преход, Европейския фонд за гарантиране на земеделието, Европейския земеделски фонд за развитие на селските райони, Фонд „Вътрешна сигурност”, Фонд „Убежище, миграция и интеграция” и „Инструмента за финансова подкрепа за управлението на границите и визовата политика” като част от Фонда за интегрирано управление на границите за програмен период 2021-2027 г., и програмите за сътрудничество, в които Република България участва за програмен период 2021-2027 г. (изм. с Решение № 272 на Министерския съвет от 28 април 2022 г., Решение № 519 на Министерския съвет от 22 юли 2022 г. и Решение № 275 от 6 април 2023 г.), във връзка с постъпило проектно предложение в Информационната система за управление и наблюдение на средствата от ЕФСУ (наричана по-нататък ИСУН) с име и номер ....................................................... и т. ... от Оценителен доклад, (изготвен на основание чл. 35 от ЗУСЕФСУ), одобрен от Ръководителя на Управляващия орган на програма „Научни изследвания, иновации и дигитализация за интелигентна трансформация” 2021-2027 г. (УО на ПНИИДИТ) между:

Министерство на иновациите и растежа, в чиято структура е Главна дирекция „Европейски фондове за конкурентоспособност” (ГД ЕФК), определена за Управляващ орган по Програма „Научни изследвания, иновации и дигитализация за интелигентна трансформация” 2021-2027 г. (ПНИИДИТ), с адрес: гр. София 1000, ул. „Княз Александър I” № 12, Булстат: 177549112 и представлявана от ……………………….., главен директор на ГД ЕФК, в качеството й/му на Ръководител на УО по приоритет………………на ПНИИДИТ, съгласно Заповед № ……., и администратор на помощ, и ……………….. (*име и длъжност на лицето*), с право на втори подпис при поемане на финансови задължения и извършване на разходи, съгласно Заповед …………… , от една страна

И

……………………………………………………..,

*(*наименование седалище и ЕИК) на бенефициента съгласно проект с № …………….(идентификатор на проекта), отличен с „Печат за високи постижения“ от Европейската комисия по програма “Хоризонт 2020“ или „Хоризонт Европа“ (Приложение I) и т.11 „Допустими кандидати“ от Условията за кандидатстване), представляван от

……………………………………………………………………………………………….,, от друга страна.

**Страните по договора се споразумяха за следното:**

1. **Общи условия**

**Чл. 1. (1)** Управляващият орган предоставя на Бенефициента безвъзмездна финансова помощ в максимален размер до стойността, посочена в раздел „Бюджет” от Приложение I към настоящия договор за изпълнение на проект по процедура чрез подбор на проектни преложения BG16RFPR002-1.018 Подкрепа за български иновационни предприятия с проекти, получили „Печат за високи постижения“, с наименование, приоритет и специфична цел съгласно описаното в раздел „Основни данни” от Формуляра за кандидатстване (Приложение I).

**(2)** Стойността на проекта, основните дейности, индикаторите за изпълнение (показатели за краен продукт) и индикаторите за резултат (показатели за резултат) са съгласно посоченото в раздели „Бюджет”, „План за изпълнение/Дейности по проекта”, „Индикатори” от Приложение I, неразделна част от настоящия договор.

**(3)** На Бенефициента ще бъде предоставена безвъзмездна финансова помощ съгласно условията на този договор и приложенията към него, за които Бенефициентът декларира, че познава и приема. Окончателната сума на безвъзмездната финансова помощ се определя при спазване на разпоредбите на раздел XIII и раздел XVI от Приложение II към настоящия договор.

**(4)** Бенефициентът приема отпуснатата безвъзмездна финансова помощ и се задължава да изпълни всички задължения, произтичащи от договора и неговите приложения. С подписването на Административния договор за предоставяне на безвъзмездна финансова помощ Бенефициентът декларира, че е запознат с „Условията за изпълнение към административни договори за предоставяне на безвъзмездна финансова помощ по програма „Научни изследвания, иновации и дигитализация за интелигентна трансформация” 2021-2027” и приема да ги изпълнява.

**(5)** Срокът/периодът за изпълнение на проекта е съгласно посоченото в раздел „Основни данни” от Приложение I към настоящия договор, считано от датата на сключване на настоящия договор, но не повече от максималния срок, предвиден в т. 18 от Условията за кандидатстване по процедура BG16RFPR002-1.018 Подкрепа за български иновационни предприятия с проекти, получили „Печат за високи постижения“.

**(6)** Бенефициентът изпълнява проекта съгласно одобреното проектно предложение (Приложение I към настоящия договор), Условията за кандидатстване, Условията за изпълнение (Приложение II към настоящия договор) по процедура BG16RFPR002-1.018 Подкрепа за български иновационни предприятия с проекти, получили „Печат за високи постижения“ и клаузите на настоящия договор.

**(7)** Бенефициентът се задължава в 20-дневен срок от сключването на настоящия договор да уведоми Управляващия орган за притежавана от него банкова сметка, по която ще бъдат извършвани плащанията съгласно посоченото в чл. 3 – 6, посредством представяне на финансова идентификационна форма по образец на Управляващия орган.

**(8)** В случай на промяна в банковата сметка по чл. 1 (7), Бенефициентът се задължава в срок не по-дълъг от 5 (пет) дни да уведоми Управляващия орган за промяната с нова финансова идентификационна форма.

**(9)** Сумите, изплащани от Управляващия орган, се превеждат по банковата сметка на Бенефициента, посочена във финансовата идентификационна форма по образец на Управляващия орган.

**(10)** В случаите на учреден залог в полза на банкова институция, банковата сметка, посочена във финансовата идентификационна форма, трябва да съответства на сметката, посочена в договора за особен залог.

**(11)** При наличие на задължения към Национална агенция за приходите и Агенция „Митници”, Управляващият орган извършва банков превод на запорираната сума по посочената в разпореждането за изпълнение банкова сметка.

**(12)** Управляващият орган може да извършва банков превод по искане или наложен запор от съдия изпълнител, публичен изпълнител и други по посочената в разпореждането за изпълнение банкова сметка.

1. **Техническо и финансово отчитане и условия за плащане:**

**Чл. 2. (1)** Исканията за междинно/окончателно плащане се подкрепят с представяне на междинен/финален отчет, които се състоят от техническа и финансова част в съответствие с чл. 18-20 от Приложение II към настоящия договор.

**(2)** Междинни и окончателно плащания се правят на базата на действително извършени и платени разходи.

**(3)** Безвъзмездната финансова помощ се предоставя, чрез прилагане на опростен вариант на разходите по процедурата, чрез възстановяване на единократна сума, съгласно чл. 53, пар. 1, б. „в“ на Регламент (ЕС) № 2021/1060 и чл. 55, ал. 1, т. 3 от ЗУСЕФСУ за работен пакет от проекта, отличен с „Печат за високи постижения“, до максималния размер от 2 500 000 евро или 4 889 575 лв. на МСП за проект за научноизследователска и развойна дейност или проучване за осъществимост, съгласно чл. 25а, пар. 4 от Регламент (ЕС) № 651/2024 г.

**(4)** С оглед недопускане на двойно финансиране, една и съща по своя обхват конкретна задача в рамките на допустимите дейности, посочени в Приложение I от настоящия договор, следва да бъдат изпълнявана или от външен/ни изпълнител/и, или от персонал, назначен за целите на изпълнението на проекта.

**(5)** Плащанията могат да се извършват по следния начин:

**1. Вариант 1** (**авансово и окончателно плащания);**

**2. Вариант 2 (авансово, междинно/и и окончателно плащания);**

**3. Вариант 3 (междинно/и и окончателно плащания);**

**4. Вариант 4 (само окончателно плащане).**

**Чл. 3. (1)** Авансовото плащане е в размер на не повече от 40% от сумата по **чл. 1 (1)** и се извършва при представяне на:

* Искане за авансово плащане, подадено в ИСУН;
* Банкова гаранция за стойността на аванса по образец на Управляващия орган;
* Декларация за банкова сметка, удостоверяваща задължението на Бенефициента да използва сумата на авансовото плащане единствено за целите на проекта;
* Финансова идентификационна форма.

**(2)** След представяне на посочените документи, размерът на авансовото плащане се превежда по банкова сметка на Бенефициента, открита за целите на проекта.

**(3)** Авансовото плащане се извършва в двуседмичен срок от датата на постъпване на искането за плащане в Управляващия орган при спазване на условията на Глава V, Раздел II, чл. 61 от ЗУСЕФСУ и действащите нормативни актове за правилата за плащания, верифициране и отчитане на разходите към момента на изпълнение на Административния договор за предоставяне на безвъзмездна финансова помощ (АДПБФП).

**(4)** Aвансовите плащания се покриват от разходите, платени от бенефициентите за изпълнение на договора, и се обосновават със заверени фактури или счетоводни документи с еквивалентна доказателствена стойност най-късно 3 години след годината на плащането на аванса или на 31 декември 2029 г., в зависимост от това коя дата е по-ранна.

**Чл. 4 (1)** Междинното плащане е в размер на стойността на безвъзмездната финансова помощ, изчислена като към верифицираните разходи за отчетния период се приложи процентa на безвъзмездна финансова помощ, посочен в раздел „Бюджет” от Приложение І към настоящия договор.

**(2)** Междинното плащане се извършва след одобрение на представен пакет отчетни документи (ПОД) в ИСУН, съдържащ междинен технически и финансов отчет и искане за междинно плащане, в срок от 80 (осемдесет) календарни дни от датата на постъпване на искането за плащане в Управляващия орган на ПНИИДИТ.

**(3)** Общият размер на авансовите и междинните плащания не може да превишава 95% от стойността на безвъзмездната финансова помощ по настоящия договор.

**Чл. 5. (1)** Окончателното плащане се извършва след одобрение на представен пакет отчетни документи (ПОД) в ИСУН, съдържащ финален технически и финансов отчет и искане за окончателно плащане, в срок от 80 (осемдесет) календарни дни от датата на постъпване на искането за плащане в Управляващия орган на ПНИИДИТ.

**(2)** В случаите по чл. 2 (3), т. 1 окончателното плащане е в размер на разликата между общата стойност на безвъзмездното финансиране, изчислена като към верифицираните разходи за отчетния период се приложи процента на безвъзмездна финансова помощ посочен в раздел „Бюджет” от Приложение І, и сумата на изплатения аванс и натрупаната лихва във връзка с него.

**(3)** В случаите по чл. 2 (3), т. 2 окончателното плащане е в размер на разликата между общата стойност на безвъзмездното финансиране, изчислена като към верифицираните разходи за отчетния период се приложи процента на безвъзмездна финансова помощ, посочен в раздел „Бюджет” от Приложение І, и сумата на изплатеното авансово плащане и натрупаната по него лихва.

**(4)** В случаите по чл. 2 (3), т. 3 окончателното плащане е в размер на разликата между общата стойност на безвъзмездното финансиране, изчислена като към верифицираните разходи за отчетния период се приложи процента на безвъзмездна финансова помощ посочен в раздел „Бюджет” от Приложение І, и сумата на изплатените междинно/и плащания по договора.

**(5)** В случаите по чл. 2 (3), т. 4 окончателното плащане е в размер на общата стойност на безвъзмездното финансиране, изчислена като към общата сума на верифицираните разходи се приложи процента на безвъзмездна финансова помощ, посочен в раздел „Бюджет” от Приложение І.

**(6)** Бенефициентът е отговорен за представяне на финален технически и финансов отчет в срок при спазване на условията на действащите нормативни актове към момента на изпълнение на настоящия договор. В случай на изменение на нормативните актове, измененията се прилагат между страните от влизането им в сила.

**(7)** В случаите, когато плащането на безвъзмездното финансиране по т. 3. от настоящия договор се извършва на няколко вноски (траншове), помощта и допустимите разходи се сконтират към техния размер към момента на предоставянето на помощта в съответствие с чл. 7, пар. 3 от Регламент (ЕС) № 651/2014 на Комисията.

Сконтирането ще се извършва преди всяко плащане с оглед гарантиране, че предоставеното безвъзмездно финансиране е съобразено с праговете и интензитетите за съответния вид помощ, установени в Регламент (ЕС) № 651/2014 на Комисията.

(8) В случай на активен сигнал за нередност или когато е налице неприключена процедура по администриране на нередност спрямо Бенефициента, плащанията (авансово, междинно/и и окончателно) няма да бъдат извършени до приключване на сигнала/нередността.

**Чл. 6. (1)** Разходите по настоящия Административен договор се възстановяват под формата на еднократни суми. Еднократната сума е в размер съгласно определената стойност по работни пакети (work packages) до размера на общата стойност на Приложение І. Възстановяването на еднократната сума е за Работен пакет (РП), в съответствие с етапите и процентите на изпълнение, посочени в Приложение 4а „РП Етапи“, към Приложение І от настоящия договор. Конкретният бенефициент може да поиска възстановяване на допустимите разходи във всеки момент, в който условията за възстановяване са изпълнени, дори при частично изпълнение на съоответния РП. Еднократната сума за даден работен пакет, записана в одобрения бюджет на проекта, или част от нея, съгласно процента на изпълнение, посочен в Приложение 4а „РП Етапи“, към Приложение І. Разходите за еднократна сума за съответния етап, се възстановяват, след като изпълнението на работния пакет или съответният етап от изпълнението на работния пакет е изцяло завършено, отчетено и верифицирано от УО на ПНИИДИТ.

**(2)** При окончателното плащане по проекта, еднократната сума за даден работен пакет, записана в одобрения бюджет на проекта, може да бъде възстановена частично в съответствие с ал. 1. УО на ПНИИДИТ потвърждава допустимостта на разходите, след като провери съотвествието на приложените към искането за междинно/окончателно плащане отчетни документи с посочените Подкрепящи документи (deliverables), съгласно Приложение 4а „РП Етапи“, към Приложение І, като в процеса на верификация може да се използва външна експертиза.

**(3)** При подаване на искане за окончателно плащане еднократната сума за даден работен пакет, посочена в одобрения бюджет на проекта, може да бъде възстановена частично, пропорционално на действителното изпълнение на дейностите, включени в работния пакет. В този случай УО на ПНИИДИТ може да използва външна експертиза за определяне на процента на действителното изпълнение на дейностите, включени в работния пакет, след което уведомява бенефициента чрез ИСУН за предстоящото частично верифициране на еднократната сума и му дава възможност в двуседмичен срок да представи своите писмени възражения по основателността и размера на предложената частична верификация, и при необходимост - да приложи допълнителни доказателства. Крайното решение за частична верификация на еднократната сума се издава след изтичане на срока за възражение и се обективира в решението за верификация съгласно чл. 62 от ЗУСЕФСУ.

**(4)** В случай, че стойността на безвъзмездната финансова помощ по административния договор надхвърля 750 000 EUR (1 466 872.50 лева) към искането за окончателно плащане задължително се прилага и независим доклад за фактически констатации, изготвен от външен одитор, обхващащ целия период на проекта, съгласно изискванията на член 199 параграф 1, буква г) от РЕГЛАМЕНТ (ЕС, Евратом) 2024/2509 на Европейския парламент и на Съвета от 23 септември 2024 година. (Приложение 16 от Условията за изпълнение)

**Чл. 7.** В рамките на срока по чл. 79 от Приложение II към настоящия договор във връзка с чл. 77 от Приложение II към настоящия договор, когато извършени и верифицирани разходи впоследствие бъдат установени като недопустими от счетоводен, одитиращ или друг контролиращ орган, същите подлежат на възстановяване от Бенефициента съгласно раздел XVI от Приложение II към настоящия договор.

1. **Други условия**

**Чл. 8. (1)** Приложимият режим на държавни помощи ечл. 25а Помощи за проекти, които са получили знак за качество „Печат за високи постижения“ от Регламент на Комисията (ЕС) № 651/2014, като средният годишен бюджет за държавната помощ по процедурата, не трябва да надхвърля 150 млн. евро.

**(2)** Съгласно изискванията на чл. 25а на Регламент на Комисията (ЕС) 651/2014, максималният размер на помощта не може да надвишава 2 500 000 евро или 4 889 575 лв. на МСП за проект за научноизследователска и развойна дейност или проучване за осъществимост

**(3)** Съгласно изискванията на чл. 25а пар. 2 на Регламент на Комисията (ЕС) 651/2014, допустимите дейности на подпомагания проект за научноизследователска и развойна дейност или на проучването за осъществимост, които са финансирани с настоящия административен договор, са тези, определени като допустими според правилата на програма „Хоризонт 2020“ или програма „Хоризонт Европа“, с изключение на дейностите, които излизат извън обхвата на действията за експериментално развитие[[1]](#footnote-1).

**(4)** Съгласно изискванията на чл. 25а пар. 5 на Регламент на Комисията (ЕС) 651/2014, максималният интензитет по процедурата е до 70% от допустимите разходи и той няма да бъде надвишаван за цялото публично финансиране, предоставено за всеки проект, като в публичното финансиране се включва и това получено от ЕК по „Хоризонт 2020“ или „Хоризонт Европа“.

**Чл. 9.** Бенефициентът и Управляващият орган са единствените страни по АДПБФП. Бенефициентът е отговорен пред Управляващия орган за изпълнението на административния договор.

**Чл. 10.** Възстановяване на държавната помощ:

**а)** Неправомерно получената държавна помощ представлява публично вземане съгласно чл. 64 от ЗУСЕФСУ и чл. 37 от Закона за държавните помощи, което се установява от администратора на помощ чрез издаване на акт за установяване на публичното вземане по реда на Административнопроцесуалния кодекс. Вземанията подлежат на събиране по реда на Данъчно-осигурителния процесуален кодекс (ДОПК) от органите на Националната агенция за приходите.

**б)** Възстановяването на недължимо платените и надплатените суми, както и на неправомерно получените или неправомерно усвоени средства, ще се извършва в съответствие с установения ред, съгласно действащите нормативни актове за правилата за плащане, верификация и счетоводно отчитане на разходите към момента на изпълнение на АДПБФП.

**в)** В случай на неправомерно предоставена държавна/минимална помощ, която представлява публично вземане, помощта се възстановява по реда на ДОПК.

**г)** В случай че, за да получи финансиране, конкретният бенефициент е декларирал, че дейностите не са започнати преди подаването на проекта по програми “Хоризонт 2020“ или „Хоризонт Европа“, независимо дали всички свързани плащания са извършени от него, и след сключване на настоящия Административен договор се установи, че е декларирал невярно това обстоятелство, УО на ПНИИДИТ прекратява едностранно сключения Административен договор и изисква възстановяване на средствата по договора, вкл. дължимата законна лихва.

**д)** Нарушението на което и да е условие на Регламент (ЕС) № 651/2014, води до възстановяване на цялата финансова помощ по процедурата, заедно със съответните лихви.

**Адреси за контакти:**

**Чл. 11. (1)** Kореспонденцията, свързана с настоящия договор, трябва да бъде в писмена форма, да съдържа номера на Административния договор за предоставяне на безвъзмездна финансова помощ и наименованието на Проекта, и да бъде изпращана посредством ИСУН.

**(2)** В допълнение, двете страни по Административния договор за предоставяне на безвъзмездна финансова помощ могат да осъществяват контакт и на следните адреси:

**За Управляващия орган:**

…………………………………

*[адрес за кореспонденция на Управляващия орган]*

**За Бенефициента:**

*Адресът за кореспонденция на Бенефициента е посочен в раздел „Данни за кандидата” от Приложение I към настоящия договор.*

**Чл. 12. (1)** При промяна на приложимото европейско и/или национално законодателство, страните се задължават да изменят клаузите по настоящия договор съгласно тази промяна.

**(2)** За неуредените в настоящия договор въпроси се прилагат разпоредбите на действащото европейско и/или национално законодателство.

**Чл. 13.** В случай на противоречие между разпоредбите на Приложенията и тези на Договора, с предимство се прилагат разпоредбите на Договора. В случай на противоречие между разпоредбите на Приложение II и тези на другите приложения към настоящия договор, с предимство се прилагат разпоредбите на Приложение II към настоящия договор. В случай на противоречие между Приложение I към настоящия договор: Проектно предложение – Формуляр за кандидатстване, подадно в ИСУН, и Приложение IV: Дигитално подписан проект за научноизследователска и развойна дейност и/или на проучване за осъществимост според правилата на програми “Хоризонт 2020“ или „Хоризонт Европа“, придружен от сертификат „Печат за високи постижения“ от Европейския иновационен съвет в конкурсните сесии на програми “Хоризонт 2020“ или „Хоризонт Европа“ на Европейската комисия, с предимство се прилага Приложение IV.

**Приложения**

**Чл. 14. (1) Одобреният проект и документите по чл. 26, ал. 1 от ЗУСЕФСУ, в частта, определяща условията за изпълнение, са неразделна част от настоящия договор.**

**(2)** Следните документи представляват приложения към настоящия Административен договор за предоставяне на безвъзмездна финансова помощ и са неразделна част от него:

**Приложение I:** Формуляр за кандидатстване (в ИСУН);

**Приложение II:** Условия за изпълнение към административни договори за предоставяне на безвъзмездна финансова помощ по програма „Научни изследвания, иновации и дигитализация за интелигентна трансформация” 2021-2027 (в електронен вариант, прикачени в ИСУН);

**Приложение III:** Декларация при кандидатстване (в ИСУН);

**Приложение IV:** Дигитално подписан проект за научноизследователска и развойна дейност и/или на проучване за осъществимост според правилата на програма “Хоризонт 2020“ или „Хоризонт Европа“, придружен от сертификат „Печат за високи постижения“ от Европейския иновационен съвет, в конкурсните сесии на програма “Хоризонт 2020“ или „Хоризонт Европа“ на Европейската комисия (в ИСУН).

**РЪКОВОДИТЕЛ НА УПРАВЛЯВАЩИЯ ОРГАН**:

**…………………………**

*[подпис]*

*[дата]*

**ЗА БЕНЕФИЦИЕНТА**:

**…………………………**

*[подпис]*

*[дата]*

1. Съгласно определението за „експериментално развитие“, посочено в Приложение 8 от Условията за кандидатстване. [↑](#footnote-ref-1)